234 



lige) Side af Bækken og holdt ved et Besøg i Juni 1896 80°, 

 medens et Par mindre, noget bortliggende holdt henholdsvis 

 61° og 29°. Bækkens Temperatur ovenfor Kilderne var da 

 13° (i August 1895 16° og i Følge Jonsson 10° i Slutningen 

 af April 1897). Ved Blandingen af Vandet fra de 2 Steder 

 holder det varme Vand sig som det mindst vægtfyldige for- 

 oven, saaledes at nær de varme Huller Temperaturen i 

 Overfladen var 60°— 70°, hvorefter den jævnt sank ned til 

 21° lige inden Tilløbet fra de nedre Huller, medens Bunden 

 (i alt Fald hvor der var dybere) beholdt omtrent samme 

 Temperatur som ovenfor Kilderne. De nedre Huller („[rvotta- 

 laug" o: Vaskestedet), der ere de vandrigeste, ligge paa venstre 

 Side af Bækken; de var 86° i Juni 1896. Her findes saa den 

 samme Aftagen af Temperaturen som ved de øvre Hullers 

 Tilløb; men paa Grund af det rigere Tilløb og den allerede 

 noget opvarmede Bæk sker den langsommere, og da Bæklejet 

 her er meget fladt og følgelig meget lavvandet, bliver der ikke 

 den store Forskjel paa Overfladens og Bundens Temperatur. 



Bækken løber igjennem en sædvanlig Myrstrækning, men 

 dens Bredder ere især i de varme Kilders Nærhed usædvanlig 

 rige og frodige, og i Følge Jonsson (9) p. 357 udmærkede de 

 sig tidlig paa Foraaret 1897, medens den øvrige Vegetation 

 endnu havde sit vinterlige Udseende, ved deres friskgrønne 

 Præg. Efter mundtlig Opgivelse fra ham var d. 15. April 

 1897 Jorden isfri indtil c. 4 Meter fra Kilderne, men længere 

 borte frossen. 1 Bækken ovenfor Kilderne findes i frodig 

 Udvikling Carex rostrata og Goodenowii, Heleocharis palustris, 

 Equisetum limosum, Hippuris og Menyanthes samt flere — 

 i det hele en veludviklet Sumpvegetation —, og ude i Vandets 

 dybere Parti Potamogeton gramineus ; af Alger paa Stænglerne 

 af de forskjellige Vandplanter bemærkede jeg i 1895 BatracJio- 

 spermum sp. og i 1896 i Juni : Chaetophora pisum, Draparnaldia 

 glomerata, Ulothrix sp. og sterile Mougeotia og Zygnema 1 ); 

 Jonsson (1. c. p. 360) gjenfandt Batrachospermum i 1897. 



a ) Nogle af Grønalgerne ere bestemte af Gand. mag. F. Børgesen. 



